बौद्ध धर्म के धम्म चारिका ग्रंथ को कराया नगर भ्रमण
कठूमर| कस्बेके जाटव मोहल्ले में बौद्ध धर्म का धम्म चारिका कार्यक्रम और सामूहिक विवाह सम्मेलन का आयोजन किया गया। इसमें दो जोड़ों का विवाह संपन्न हुआ। कार्यक्रम समिति के अध्यक्ष राजेश कुमार ने बताया कि धम्म चारिका धर्म ग्रंथ को हजारों महिला-पुरुषों के साथ कठूमर नगर का भ्रमण कराया गया और कार्यक्रम स्थल पर पहुंचकर कार्यक्रम के मुख्य वक्ता डाॅ. करुणाशील राहुल ने कहा कि महिला सशक्तिकरण, दहेज प्रथा छोड़ने, महिलाओं को आजादी देने और बालिका शिक्षा पर जोर देने तथा समाज मे व्याप्त आडंबर से दूरी बनाने का आह्वान किया तथा संविधान रचयिता डा. भीमराव अंबेडकर के विचारों को अपनाने पर चर्चा की। इस मौके पर आयोजित सामूहिक विवाह सम्मेलन में बौद्ध धर्म रीति से कठूमर के जितेंद्र संग मधु तथा चैहरी का नगला निवासी बच्चू के संग सुमन का विवाह संपन्न हुआ। कार्यक्रम में राजेश कुमार, डाॅ. दिनेश जाटव. राजेंद्र, भागचंद भास्कर, नरेश पटवारी, सुरेश, महेंद्र सिंह मंसारी, कठूमर सरपंच मंजू देवी, राधेलाल जाटव, अमर चंद कंपांउडर संजय जाटव सहित अनेक लोग मौजूद थे।
कठूमर. रविवार को आयोजित धम्म चारिका कार्यक्रम में माैजूद लोग।
hin_Deva hin_Deva hin_Deva